Sâmbătă, 30 martie a.c., începând cu ora României 20.30, sub genericul CREDO, canalul TVR2 transmite în direct de la Vatican Vigilia Pascală celebrată de Papa Francisc în bazilica Sfântul Petru.
Duminică, 31 martie ac., în solemnitatea Învierii Domnului Nostru Isus Cristos, începând cu ora României 13.00, același canal TVR2 transmite în direct tradiționalul mesaj "Urbi et Orbi", adresat Cetății și Lumii.
În studioul 11 al Televiziunii Române, jurnalistul Titi Dincă îl va avea ca invitat pe parcursul transmisiunilor pe pr. Tarciziu Șerban, purtător de cuvânt al Arhiepiscopiei Romano-Catolice de București, producătorul emisiunii fiind Ciprian Dumea.
Programul acestor transmisiuni va fi preluat simultan pe TVR International și TVR Moldova.